́ бо не посмѣе́тся, вчера̀ въ корче́мницѣ ви́дя во́ду нося́ща, дне́сь я́кѡ учи́теля добродѣ́тели, ѿ учени̂къ ѡкружа́ема: илѝ не вда́внѣ бѣ́дъ гра́дскихъ удали́вшася, ны́нѣ со мно́жествомъ ученикѡ́въ чрезъ̑ всѐ съ го́рдостію то́ржище иду́ща: а́ще же бы́ша бы́ли увѣ́рены извѣ́стнѡ, я́кѡ мно́гъ є́сть тру́дъ наставля́ти про́чихъ во благоче́стіи, и послѣ́дующее тому̀ уви́дѣли бы бѣ́дствіе соверше́ннѡ, вся́кѡ бы я́кѡ превосходя́щагѡ и́хъ си́лу ѿрекли́ся дѣ́ла: но доне́лѣже сегѡ̀ не вѣ́дятъ, и сла́ву непщу́ютъ бы́ти нача́льствовати надъ̑ ины́ми, доброво́льнѡ па́даютъ въ ро́въ, и въ горя́щую пе́щь вскочи́ти легко̀ бы́ти мня́тъ, на смѣ́хъ у́бѡ подвиза́юще вѣ́дящихъ вчера́шнее и́хъ житіѐ, бг҃а же къ негодова́нію ѡ сицево́й и́хъ де́рзости